open-index/open-wikipedia-markdown huggingface dataset:
Hasselt

**Hasslet** es un cité in Belgia. It es situat in li nord-werst del land in li region Flandria e es li cité capital del Provincia Limburg e es li administrativ centre del Districte Hasselt.

Hasselt have 79.524 (2022) habitantes e un area de 102,9 quadrat-kilometres. 

Hasselt es li sede del catolic Epíscopatu Hasselt.

Hasselt es mentionat por li unesim vez in un documente historic in li annu 1165. It recivet li jure de un cité in li annu 1232.

## Sport
In li annu 2024 evenit li championatu europan de ciclisme sur li strada in Hasselt quam parte del Provincia Limburg. Hasselt es li hem del professional basketball-club Limburg United.
Ernst Reuter

**Ernst Rudolf Johannes Reuter** esset un socialdemocratic politico de Germania. Il nascet li 29-im de julí 1889 in Apenrade (hodie: Dania) e morit li 29-im de septembre 1953 in Berlin. Ernst Reuter esset inter li 24-im junio 1947 til 29-im de septembre 1953 borgomastro de Berlin. Il esset membre del Socialdemocratic Partise de Germania.

## Personal e profesionala vive
Ernst Reuter studiat historie, germanistica e geografie in Marburg, München e Münster. Pos su studie il laborat quam political jurnalist e orator del Socialdemocratic Partise de Germania.

Ernst Reuter combattet in li armé del German Imperie in li Unesim Guerre Mundal. Il esset captet e arestat del russ armé. Pos li comunist revolution in Russia il laborat por li comunist guvernament de Vladimir Lenin e etablisset in li republica del Wolgagermanes un comunist guvernament.

In li annu 1933 Ernst Reuter esset arestat del nationalsocialist guvernament. In li annu 1935 Ernst Reuter eat in li exilie via li Reyatu Unit a Turcia. Il laborat por diversi turc ministries e quam docent al universitá de Ankara. Ernst Reuter esset in li resistentie contra li Nationalsocialisme in Germania. In li annu 1946 Ernst Reuter retornat a Germania.

Ernst Reuter esset duvez maritat. Il havet un filio un filia con su unesim marita Charlotte e un filio Edzard Reuter con su duesim marita Hanna Kleinert.

## Political cariera
* 1912 Ernst Reuter devenit membre del Socialdemocratic Partise de Germania.
* 1918-1919 Ernst Reuter esset presidente del Autonom Soviet Socialist Republica de Wolgagermanes in Russia.
* 1921-1922 Ernst Reuter esset membre del Comunist Partise de Germania.
* 1922 Ernst Reuter devenit denov membre del Socialdemocratic Partise de Germania.
* 1931-1933 Borgomastro de Magdeburg.
* 1932-1933 Membre del parlament de Germania.
* 1947-1953 Ernst Reuter esset inter li 24-im junio 1947 til 29-im de septembre 1953 borgomastro de Berlin.
Sophie Scholl

**Sophia Magdalena „Sophie“ Scholl ** esset un german studente e activiste in li resistentie contra li nationalsocialisme in Germania. Ella nascet ye li 9-im de may 1921 in Forchenberg e esset executet ye li 22-im de februar 1943 in München. Sophie Scholl esset membre e activiste del gruppe Blanc Rose (german: *Weiße Rose*) del resistentie contra li nationalsocialisme.

In li comense Sophie Scholl e su seniori fratre Hans Scholl (1918-1943) suportat li nationalsocialisme e esset membre in li organisationes nationalsocialist por yunes.

Pos li scola Sophie Scholl laborat in un infant-jardin. In li annu 1941 Sophie Scholl changeat su opinion pri li nationalsocialisme. Sophie Scholl esset tre religiosi. In li annu 1942 Sophie Scholl comensat studiar biologie e filosofie in München.

Sophie Scholl esset spondet con Fritz Hartnagel. In li estive 1942 ella devet laborar in un fabrica por li production de armes in Ulm. In München Sophie Scholl adheret al gruppe del studentes de su fratre Hans Scholl contra li nationalsocialisme. Li gruppe portat li nómine Blanc Rose. Desde li januar 1943 li Blanc Rose printat e distribuet brochuras contra li nationalsocialisme. 

Ye li 18-im de februar 1943 Sophie Scholl e su fratre Hans Scholl esset arestat durant in action por li distribution de pamfletes contra li nationalsocialisme in li universitá de München.

Li Gestapo, quel esset li policie secret del Nationalsocialisme, interrogat la inter li 18-im de li 20-im de februar 1943. Sophie Scholl provat durant li interrogation protecter amicos per declarar que solmen ella e su fratre Hans Scholl esset responsabil por li pamfletes.

Li notori tribunale nationalsocialist Volksgerichtshof con li judico Roland Freissler condamnat Sophie Scholl e su fratre Hans Scholl ye li 22-im de februar 1943 al morte. Sophie Scholl, Hans Scholl e su college Christoph Probst esset executet ye li sam die per li guillontine.

Hodie in Germania pluri scolas porta li nómine de Sophie Scholl por honorar la quam combattor corageosi contra li dictatura del Nationalsocialisme.

Li person Sophie Scholl e su destine esset pluri vezes adaptat in filmes.
Abdullah II de Jordania

**Abdullah II bin Al-Hussein** (arab:عبدالله الثاني بن الحسين) es desde li 7-im de februar 1999 li rey de Jordania. Il nascet li 30-im de junio 1962 quam filio del rey Hussein I de Jordania. Abdullah II apartene al dinastie del Hashimites, quel regna Jordania desde li annu 1921.

Abdullah II havet un education militari in li Reyatu Unit al academia militari Sandhurst proxim de London. Il studiat international politica in Oxford e Washington, D.C.. Pos su studies il retornat a Jordania e fat un cariera in li armé de Jordania.

Ye li 25-im de januar 1999 rey Hussein I de Jordania nominat su filio Abdullah per un decrete al prince hereditari. Pos li morte de su patre Hussein I de Jordania Abdullah II de Jordania devenit li rey de Jordania

Desde li annu 1993 Abdullah II es maritat con Rania Al-Yassin e li cuple have du filios e du filias.

In li annu 2012 Abdullah II publicat li libre *Our Last Best Chance: The Pursuit of Peace in a Time of Peril* (*Nor Ultim e Max Bon Chance: Li Persequida de Pace in un Témpore de Riscas*).
Helmut Ballot

**Helmut Ballot** esset un autor del Germania. Il nascet li 1-im de august 1917 in Berlin e morit ye li 5-im de septembre 1988 in Düsseldorf.

Helmut Ballet adutijat in Berlin e laborat quam marinero. Quande il devet abandonar ti profession pro causes sanitari il fat un aprentisage quam comerciante. Helmut Ballet combattet in li Duesim Guerre Mundal e esset quam soldate guerre-prisonario in Francia. Quande il retornat ex li guerre il laborat quam comerciante e comensat in li annu 1948 scrir libres. In li comense il scrit racontas, queles esset publicat in li jurnal *Rhein-Echo*.

## Ovres
Desde li annu 1950 Helmut Ballot scrit libres por yunes. Sovente li temas de su ovres esset maritim, ma su max grand successe esset li crimnal roman por yunes *Das Haus der Krokodile* (Li Dom de Crocodiles). Ti roman esset adaptat quam serie de television in li annu 1975 e quam film in li annu 2012 e esset traductet in pluri lingues.

## Bibliografie
* 1952: *Unsere Insel* (Nor Insul), scrit con li nómine Helmi Ballot.
* 1958 *Irrlicht am Nadelkap*.
* 1961 *Seeschwalbe*. 
* 1965 *Palle*. 
* 1971 *Das Haus der Krokodile* (Li Dom de Crocodiles).
* 1976 *Seeschwalbe Kurs Nordost*.

## Referi
Lisa Wenger

**Lisa Wenger**, nascet quam Lisa Ruutz, esset un autoressa e pictor de Svissia. Ella nascet li 23-im de januar 1858 in Bern e morit ye li 17-im de octobre 1941 in Carona TI.

Lisa Wenger studiat in Paris, Firenze e Düsseldorf arte. Desde li annu 1881 ella directet un scola por aprender picter in Basel. In li annu 1890 Lisa Wenger maritat fabricante Théo Wenger. Li cuple translocat a Courtételle e Lisa Wenger comensat scrir.

Lisa Wenger havet un filia Ruth Wenger (1897-1994), qui esset maritat por quelc annus con li famosi autor Hermann Hesse. Li nepota de Lisa Wenger, Meret Oppenheim (1913-1985) devenit un famosi artiste.

## Ovres
Li unesim racontas de Lisa Wenger esset publicat in jurnales diari. Per su racontas e romanes ella devenit un del max populari autoressas de Svissia in li annus 30 del 20-im secul.
Dietmar Woidke

**Dietmar Woidke** es un politico de Germania. Il nascet li 22-im de octobre 1961 in Forst e es desde li 28-im de august 2013 prim-ministre del país federal Brandenburgia. Dietmar Woidke es membre e desde li 26-im de august 2013 anc presidente del Socialdemocratic Partise de Germania in li país federal Brandenburgia.

## Personal e profesionala vive
Dietmar Woidke studiat agricultura e production de animales/fisiologie del nutrition in Berlin. In li annu 1987 il finit un studie quam ingeniero agricultural. Inter 1987 e 1990 Dietmar Woidke laborat quam assistente scientic al Institute por li fisiologie de nutrition in Ost-Berlin e inter 1990 e 1992 che un firma por li production de nutritura por animales. In li annu 1992 Woidke laborat in li administration del agricultura in Brandenburgia

Dietmar Woidke es maritat por li duesim vez con Susanne Woidke. Dietmar Woidke e su marita have chascun un filia ex un anteriori relation con un altri partner.

## Political cariera
* 1993 Dietmar Woidke devenit membre del Socialdemocratic Partise de Germania.
* 1994 Dietmar Woidke es electet in li parlament del país federal Brandenburgia por li Socialdemocratic Partise de Germania.
* 1998-2003 Membre del consilie municipal del municipie Forst (Lausitz).
* 2004-2009 Dietmar Woidke esset ministre por developament rural, protection del circumité e protection de consumpterantes.
* 2010-2013 Dietmar Woidke esset ministre por interni aferes del país federal Brandenburgia.
* 2013 Dietmar Woidke devenit ye li 28-im de august 2013 prim-ministre del país federal Brandenburgia e ye li 26-im de august 2013 il es anc presidente del Socialdemocratic Partise de Germania in li país federal Brandenburgia.
Robert Crumbach

**Robert Crumbach** es un politico de Germania. Il nascet li 3-im de novembre 1962 in Heerlen (Nederland) e es desde li 11-im de decembre 2024 vice-prim-ministre e ministre por financies e Europa del país federal Brandenburgia in li guvernament de Dietmar Woidke. 

Robert Crumbach esset inter li 25-im de may 2024  e li 12-im de julí 2025 presidente del levul-populist partise Alliantie Sahra Wagenknecht - Alliantie por rason e justicie in li país federal Brandenburgia. Robert Crumbach esset li prim candidate del Alliantie Sahra Wagenknecht - Alliantie por rason e justicie in li electiones al parlament del país federal Brandenburgia in li annu 2024 e esset electet quam membre del parlament de Brandenburgia. Robert Crumbach abandonat ye li 5-im de januar 2026  li Alliantie Sahra Wagenknecht - Alliantie por rason e justicie e devenit membre del fraction del Socialdemocratic Partise de Germania in li parlament de Brandenburgia 

## Personal e professional vive
Robert Crumbach nascer in Nederland e adultijat in Rhenland-Palatinia . Il studiat jurisprudentie e laborat quam judico in Potsdam e Brandenburg an der Havel. Robert Crumbach laborat por li fraction del Socialdemocratic Partise de Germania in li parlament del país federal Brandenburgia e quam referente in li ministerie por labore, social aferes, sanitá e familie in li guvernament del país federal Brandenburgia. 

Robert Crumbach esset anc activ in sindicatu Verdi.

Robert Crumbach es maritat e have du infantes e habita in Potsdam

## Political cariera
* 1983-2024 Robert Crumbach esset membre del Socialdemocratic Partise de Germania. Il esset presidente de un organisation local des socialdemocrates in Potsdam.
* 2014 Robert Crumbach esset candidate del Socialdemocratic Partise de Germania por li oficie del presidente del Subdistrict Stade in li país federal Infra Saxonia, ma perdit li electiones.
* 2024 Robert Crumbach abandonat li Socialdemocratic Partise de Germania e devenit membre del Alliantie Sahra Wagenknecht - Alliantie por rason e justicie. Ye li 24-im de may 2024 Crumbach esset electet quam presidente del Alliantie Sahra Wagenknecht - Alliantie por rason e justicie in li país federal Brandenburgia. Robert Crumbach esset li prim candidate del Alliantie Sahra Wagenknecht - Alliantie por rason e justicie in li electiones al parlament del país federal Brandenburgia e esset electet quam membre del parlament de Brandenburgia. Robert Crumbach devenit ye li 11-im de decembre 2024 vice-prim-ministre e ministre por financies e Europa del país federal Brandenburgia in li guvernament de Dietmar Woidke.
* 2024-2025 Robert Crumbach esset presidente del partise Alliantie Sahra Wagenknecht - Alliantie por rason e justicie in li país federal Brandenburgia.
* 2026 Robert Crumbach abandonat li partise Alliantie Sahra Wagenknecht - Alliantie por rason e justicie ye li 5-im de januar 2026 e devenit membre fraction del Socialdemocratic Partise de Germania in li parlament de Brandenburgia.

## Referenties
FIDE

Li **FIDE**, francesi por *Fédération Internationale des Échecs* (*Federation international de chac*), es li international organisation mundal del chac. 

Li FIDE esset fundat li 20 de julí 1924 in Paris (Francia). Hodie es li sede del organisation in Lausanne (Svissia), ma li secretariatu del FIDE es in Athina (Grecia) e li FIDE have pluri oficias in Elista (Russia) e Singapor.

In li annu 1999 li International Olimpic Comité ha reconosset FIDE.

In li fine del annu 2023 li FIDE havet 201 national membre-asociationes.

Desde li annu 1948 li FIDE organisa Championatu Mundal de Chac e desde li annu Olimpiade de Chac.

## Presidentes del FIDE
* 1924-1939 Alexander Rueb 
* 1939-1946 Augusto de Muro 
* 1946-1949 Alexander Rueb 
* 1949-1970 Folke Rogard 
* 1970-1978 Max Euwe 
* 1978-1982 Friðrik Ólafsson  
* 1982-1995 Florencio Campomanes (Filipines) 
* 1995-2018 Kirsan Ilyumzhinov 
* 2018-nu Arkady Dvorkovich 

## Championes mundal del chac
* 1886 - 1894 : Wilhelm Steinitz 
* 1894 - 1921 : Emanuel Lasker 
* 1921 - 1927 : José Raúl Capablanca Cuba
* 1927 - 1935 : Alexander Alekhine 
* 1935 - 1937 : Max Euwe 
* 1937 - 1946 : Alexander Alekhine 
* 1948 - 1957 : Mikhail Botvinnik Soviet-Union
* 1957 - 1958 : Vasily Smyslov Soviet-Union
* 1958 - 1960 : Mikhail Botvinnik Soviet-Union
* 1960 - 1961 : Mikhail Tal Soviet-Union
* 1961 - 1963 : Mikhail Botvinnik Soviet-Union
* 1963 - 1969 : Tigran Petrosian Soviet-Union
* 1969 - 1972 : Boris Spassky Soviet-Union
* 1972 - 1975 : Robert Fischer Unit States de America
* 1975 - 1985 : Anatoly Karpov Soviet-Union
* 1985 - 1993 : Garry Kasparov Soviet-Union
* 1993 - 1999 : Anatoly Karpov 
* 1999 - 2000 : Aleksandr Khalifman 
* 2000 - 2002 : Viswanathan Anand 
* 2002 - 2004 : Ruslan Ponomariov 
* 2004 - 2005 : Rustam Kasimdzhanov 
* 2005 - 2006 : Veselin Topalov 
* 2006 - 2007 : Vladimir Kramnik 
* 2007 - 2013 : Viswanathan Anand 
* 2013 - 2023 : Magnus Carlsen 
* 2023 - 2024 : Ding Liren 
* 2024 - .....: Dommaraju Gukesh 

## Championes mundal (Féminas)
* 1927 - 1944 : Vera Menchik Soviet-Union - 
* 1950 - 1953 : Lyudmila Rudenko Soviet-Union
* 1953 - 1956 : Elisaveta Bykova Soviet-Union
* 1956 - 1958 : Olga Rubtsova Soviet-Union
* 1958 - 1962 : Elisaveta Bykova Soviet-Union
* 1962 - 1978 : Nona Gaprindashvili Soviet-Union
* 1978 - 1991 : Maia Chiburdanidze Soviet-Union
* 1991 - 1996 : Xie Jun 
* 1996 - 1999 : Susan Polgar 
* 1999 - 2001 : Xie Jun 
* 2001 - 2004 : Zhu Chen 
* 2004 - 2006 : Antoaneta Stefanova 
* 2006 - 2008 : Xu Yuhua 
* 2008 - 2010 : Alexandra Kosteniuk 
* 2010 - 2012 : Hou Yifun 
* 2012 - 2013 : Anna Ushenina 
* 2013 - 2015 : Hou Yifan 
* 2015 - 2016 : Mariya Muzychuk 
* 2016 - 2017 : Hou Yifan 
* 2017 - 2018 : Tan Zhongyi 
* 2018 - .....: Ju Wenjun 

## Ligamentes externi
* Li oficial internet-págine del FIDE]
Hermann Philipps

**Hermann Philipps** es un volapükist de Germania. Il nascet ye li 12-im de decembre 1945 in Bamberg e es desde li annu 2014 cifal (chef) del movement del constructet lingue Volapük.

## Personal e professional vive
Hermann Philipps studiat economie in Frankfurt. Il laborat quin annus quam traductor in London in Anglia e anc pos su retorn il laborat quam traductor por anglesi in Darmstadt. In li annu 1987 Hermann Philipps fat un diplom quam traductor in Darmstadt. 

Hermann Philipps habita in Bonn.

## Hermann Philipps e Volapük
Hermann Philipps aprendet Esperanto in li annus 60 del 20-im secul e anc aprendet Ido. Il anc ocupat se pri Interlingua e Novial. In li annu 1995 Hermann Philipps havet su unesim contact con Volapük. Inter 2012 til 2014 Hermann Philipps esset vice-cifal del movement de Volapük. Desde li 1-im de may 2014 il es quam successor de Brian Bishop cifal (chef) del movement de Volapük.

In un interview con li interlingust Detlef Blanke Hermann Philipps dit que il ocupa se con Volapük proque it es un defí linguistic e intellectual e proque il vole preservar li heradage cultural de Volapük 

## Ligamentes externi
* Hermann Philipps in un video del german jurnal Zeit Online pri constructed lingues che You Tube

## Referenties
Trine Wiggen

**Trine Amalie Wiggen** es un actoressa de television, cinemá e teatre de Norvegia. Ella nascet li 22-im de februar 1968 in Norvegia e ludet li principal rol de *Julie Langen* in li serie de Netflix *Milliardærøya* (*Insul de milliarderos)* in li annu 2024.

Trine Wiggen studiat acter inter 1991 e 1994. Ella es activ quam actoressa desde li annu 1994. In li annu 2010 ella ludet in li horror-film Cold Prey - The Beginning. In li annu 2010 Trine Wiggen ganiat li Hedda Premie por max bon actoressa por luder li rol de Valerie Solanas in li film *Valerie Solanas skal bli president i Amerika* ( de Sara Stridsberg.

Trine Wiggen es maritat con li autor Janus Kramhøft de Dania.
Maggie Smith

**Dame Margaret Natalie Smith** esset un famosi actoressa de Reyatu Unit. Ella nascet ye li 28-im de decembre 1934 in Ilford (Essex) e morit ye li 27-im de september 2024 in London.

Maggie Smith comensat quam actoressa de teatre in li annu 1952. In li annu 1956 ella ludet in su unesim film.  In li Harry Potter-filmes Maggie Smith ludet inter 2001 e 2011 li rol de Professor *Minerva McGonagall*. Inter 2010 e 2015 ella ludet in li serie de television [Downton Abbey]] li rol de Violet Crawley.

Maggie Smith ganiat duvez li Oscar-premie e mult altri premies por filmes.

Inter 1967 e 1975 Maggie Smith esset maritat con li actor Robert Stephens. Li cuple havet du filios, Chris Larkin e Toby Stephens, qui labora quam actores. Inter 1975 e 1998 Maggie Smith esset maritat con Alan Beverley Cross, qui morit in li annu 1998.
Jean-Noël Barrot

**Jean-Noël Barrot** es un politico de Francia. Il nascet li 13-im de may 1983 in Paris e il es desde li 21-im de septembre 2024 ministre por Europa e externi aferes de Francia. Jean-Noël Barrot es membre e general-secretario del centrist-liberal partise Movement Democratic.

## Personal e professional vive
Jean-Noël Barrot es li filio del politico Jacques Barrot, qui esset membre del Europan Comission e ministre in Francia. Jean-Noël Barrot studiat al economie al universitás HEC Paris, Sciences Po e École d’Économie in Paris. In li annu 2013 il fat su doctoratu al HEC Paris. In li 2017 Jean-Noël Barrot esset docente al MIT Sloan School of Management e in li annu professor associat al universitá HEC Paris.
 
## Political cariera
Jean-Noël Barrot es membre del partise Movement Democratic, quel es in un alliantie con li presidente de Francia Emmanual Macron.
* 2015-2017 Jean-Noël Barrot esset membre in li consilie general del Depártement Haute-Loire
* 2017-2022 Jean-Noël Barrot esset membre del Assemblé National de Francia.
* 2018 Jean-Noël Barrot devenit general-secretario del centrist-liberal partise Movement Democratic.
* 2022-2024 Sub-ministre por li changeament digital e telecomunication de Francia.
* 2024 Jean-Noël Barrot es denov electet in li Assemblé National de Francia e devenit ye li 21-im de septembre 2024 ministre por Europa e externi aferes de Francia in li guvernament de Michel Barnier.
Najib Mikati

**Najib Azmi Mikati** (arab: نجيب ميقاتي) es un politico de Libano. Il nascet li 24-im de novembre 1955 in Tripoli e es desde li 19-im de septembre 2021 denov prim-ministre de Libano. Najib Mikati es li fundator e presidente del Movement Azm. Il es un sunnitic musulmane.

## Personal e professional vive
Najib Mikati studiat al american unversité de Beirut business administration. Il fundat con su fratre li firma Investcom, quel devenit un del max grand interprenses de telecomunication in Libano. Mikati es co-fundator del firmas-gruppe *M1 Group*. Secun li revue Forbes il es li max rich person de Libano.

Najib Mikati es maritat con May Mikati.

## Political cariera
* 1998-2004 Najib Mikati esset ministre de public labores e transporte de Libano.
* 2005 Najib Mikati esset inter april e julí 2005 por li unesim vez prim-ministre de Libano.
* 2011-2015 Mikati esset por li duesim vez prim-ministre de Libano.
* 2021 Najib Mikati devenit ye li 19-im de septembre 2021 denov prim-ministre de Libano.
* 2022-2024 Najib Mikati esset anc temporari presidente de Libano.

## Politica
Hay documentes e raportes que Najib Mikati es implicat in coruption. Najib Mikati have tre strett relationes con Siria e es un amico del sirian presidente Bashar al-Assad.
Jan van Steenbergen

**Johannes Hendrik (Jan) van Steenbergen** es un linguist, slavist, jurnalist e traductor de Nederland. Il nascet li 3-im de junio 1970 in Hoorn (Nederland) e es un del creatores del constructet lingue Interslavic. Jan van Steenberger es li autor de pluri planlingues.

## Personal e professional vive
Jan van Steenbergen studiat slavistica e musical scientie in Amsterdam e Warszawa (Polonia). Desde li annu 1997 il laborat in Nederland quam traductor e interpretator por polonesi in Nederland. In li annu 2021 Jan van Steenbergen esset electet quam secretario del Partise de Labore.

Jan van Steenbergen es maritat e have tri infantes. Il habita in IJmuiden.

## Jan van Steenbergen e planlingues
* 1996 Jan van Steenbergen inventet un nord-slavic lingue fictiv Vuozgašchai.
* 2002 Jan van Steenbergen creat un lingue romanic con li nómine Wenedyk, quel representa un mixtura inter romanic e slavic lingue por Polonia in un fictiv historia.
* 2006 Jan van Steenbergen esset inter li creatores del constructed slavic lingue Slovianksi, quel transformat in li annu 2011 al lingue Interslavic.
Küssnacht

**Küssnacht** es un municipie in Svissia. It es situat in li centre de Svissia e apartene al Canton de Schwyz. It es situat al líttore del Lago de Quar Cantones.

Li municipie have 14.044 (2023) habitantes e have un area de 29,38 quadrat-kilometres.

Küssnacht aparit por li unesim vez in un documente historic circa in li annu 840 con li nómine *in Chussenacho *. Desde li annu 1830 Küssnacht es propri districte del Canton de Schwyz.
Partise del Libertá de Austria

Li **Partise del Libertá de Austria** (german: Freiheitliche Partise Österreichs) es un political partise in Austria. It es critical contra li Europan Union e es acurtat *FPÖ*.

* Fundation: 3-im de novembre 1955
* Political direction: contra illegal enmigration, critical contra li Europan Union, national-conservativ
* Presidente: Herbert Kickl
* Vice-presidentes: Manfred Haimbuchner, Mario Kunasek, Harald Stefan, Marlene Svazek, Gernot Darmann, Udo Landbauer
* Generalsecretarios:Michael Schnedlitz, Christian Hafenecker
* Sede del partise: Vienna
* Membritá: 60.000 (junio 2017)
* Reprensentantes in li national parlament: 30 (2024) por 16,17 percentes in li Electiones parlamentari de Austria 2019
* Mandates in li Europan Parlament: six membres 
* Fraction in li Europan Parlament: Patriotes por Europa.

## Historie
Li orígine del partise esset li *Verband der Unabhängigen* (Union del índependentes). Li Partise del Libertá de Austria esset fundat in li annu 1955 ex diversi gruppes queles havet relationes con li nationalsocialisme in Germania e queles esset por un strett alliantie con Germania. Li partise havet german-national conservativ e national-liberal partes. 

Inter 1970 e 1971 li Partise del Libertá suportat un guvernament del Socialdemocratic Partise de Austria. Inter 1980 e 1986 con li presidente del partise Norbert Steger li liberal parte del partise dominat. Inter 1983 e 1987 Norbert Steger esset vice-prim-ministre de Austria in un alliantie con li Socialdemocratic Partise de Austria.

In li annu 1986 Jörg Haider esset electet contra Norbert Steger al presidente del partise. Quam representante del dextri fraction del partise Jörg Haider transformat li Partise del Libertá de Austria a un dextri-populist partise. Inter 1979 e 1993 li Partise del Libertá de Austria esset membre del Liberal international. In li annu 1993 li liberal fraction del partise separat se del Partise del Libertá de Austria e fundat li Liberal Forum de Austria. 

Inter 2000 e 2005 li Partise del Libertá de Austria esset in li guvernament con li conservativ Austrian Popul Partise. In li annu 2005 Jörg Haider forlassat li Partise del Libertá de Austria e fundat li Alliantie por li futur de Austria. Inter 2017 e 2019 li Partise del Libertá de Austria esset denov in un alliantie con li Austrian Popul Partise. 

In li annu 2024 li Partise del Libertá de Austria devenit li max grand partise in li austrian electiones parlamentari.

## Presidentes del partise
* 1956-1958 Anton Reinthaller
* 1958-1978 Friedrich Peter
* 1978-1980 Alexander Götz
* 1980-1986 Norbert Steger
* 1986-2000 Jörg Haider
* 2000-2002 Susanne Riess-Hahn
* 2002 Mathias Reichhold
* 2002-2004 Herbert Haupt
* 2004-2005 Ursula Haubner
* 2005 Hilmar Kabas (temporarimen)
* 2005-2019 Heinz-Christian Strache
* 2019-2021 Norbert Hofer
* 2021- Herbert Kickl

## Politica
Li Partise del Libertá de Austria esset criticaci contra li Europan Union e contra li illegal inmigration. Li partise es contra li suporte de Ukraina in li guerre contra Russia.

## Ligamentes extern
* Li oficial internet-págine del 'Partise del Libertá de Austria''
Fluvie Amazon

Li **Fluvie Amazon** (portuges e hispan: *Rio Amazonas*) es un fluvie in America del Sud. Li Fluvie Amazon desinbocca in li Atlantic Ocean.

Li Fluvie Amazon have un longore de 3750 kilometres. It flue tra li landes Columbia, Perú e Brasil. Li Fluvie Amazon es li fluvie con li max grand quantitá de aqua del munde. Li fonte del Fluvie Amazon es li fluvies es li Marañón e Fluvie Ucayali in Perú.

Li Fluvie Amazon flue tra li cités Iquitos, Manaus, Santarém e Macapá.
Claudia Sheinbaum

**Claudia Sheinbaum Pardo** es un féminin politico de Mexico. Ella nascet li 24-im de junio 1962 in li Cité de Mexico e es desde li 1-im de octobre 2024 li presidente e chef del guvernament de Mexico. Claudia Sheinbaum es li unesim fémina in li oficie del presidente de Mexico. Desde li annu 2014 ella es membre del Movement de National Regeneration (MORENA).

## Personal e professional vive
Claudia Sheinbaum studiat fisica al National Autonom Universitá de Mexico in li cité capital Cité de Mexico. In li annu 1995 ella fat su doctoratu in tecnica e energie. Inter 1991 e 1994 Claudia Sheinbaum studiat al Universitá de Berkeley in California (USA). Pos su studies ella laborat in li National Autonom Universitá de Mexico in li cité capital Cité de Mexico.

Claudia Sheinbaum es desde li annu 2023 maritat con Jesús María Tarriba. Inter 1987 e 2016 Claudia Sheinbaum esset maritat con Carlos Ímaz Gispert e li cuple havet du infantes.
​
## Political cariera
* 1989-2014 Claudia Sheinbaum esset membre del Partise del Democratic Revolution.
* 2000-2006 Ministre por circumité del cité capital Cité de Mexico.
* 2014 Claudia Sheinbaum devenit membre del Movement de National Regeneration.
* 2015-2017 Claudia Sheinbaum esset borgomastro del cité Tlalpan.
* 2019-2023 Claudia Sheinbaum esset chef del guvernament del cité capital Cité de Mexico.
* 2024 Claudia Sheinbaum esset electet e devenit ye li 1-im de octobre 2024 quam unesim fémina presidente de Mexico.

Policalmen Claudia Sheinbaum es in un strett relation con li ex-presidente Andrés Manuel López Obrador. Ella suporta li idés del feminisme e es por legalisar abortion.
Nobel-premie

**Nobel-premie** es un premie, quel esset fundat de Alfred Nobel (1833-1896), qui esset un inventor e interprendero de Svedia. Il decidet in su testament que un fundation es fundat per su havage. Ti fundation distribue chascun annu li interestes de su havage a ti persones qui in li annu antey ha per su labore creat li max grand usage por li homanité in fisica, chimie, medicina, litteratura e pro eforties por pace.

Li Nobel-fundation esset creat ye li 29-junio 1900, quar annus pos li morte de Alfred Nobel. Li unesim premies esset dat in li annu 1901. Li Nobel-premie por pace es distribuet in Oslo. Li altri Nobel-premies es distribuet in Stockholm. Desde li annu 1968 li National Bank de Svedia distribue li Premie al memorie de Alred Nobel por economie. On sovente egarda it anc quam Nobel-premie por ecomomie.

## Li Nobel-premies
* Nobel Premie de fisica
* Nobel Premie de chimie
* Nobel Premie de medicina
* Nobel Premie de litteratura
* Nobel Premie por pace
* Nobel Premie de economie.
Maika Monroe

**Maika Monroe**, nascet quam Dillon Monroe Buckley, es un actoressa del USA. Ella nascet ye li 29-im de may 1993 in Santa Barbara (California) e ludet li cardinal rol de *Julia* in li scientic fiction-film TAU in li annu 2018. 

Maika Monroe translocat a Cabarete in li Republica Dominican in li etá de 17 annus. Til li annu 2015 ella esset professional activ in kitesurfing.
Maika Monroe es activ quam actoressa desde li annu 2009. Su unesim grand successe esset li horror-film It follows in li annu 2014. In li annu 2016 esset ludet in li scientic fiction-film Independence Day: Resurgance del director Roland Emmerich. Maika Monroe ludet in pluri horror-filmes e scientic fiction-filmes.

Inter 2017 e 2023 Maika Monroe esset in un relation con li actor Joe Keery.
Vltava

**Vltava** (german: Moldau) es li max long fluvie de Tchekia. It have in longore de 430 kilometres flue tra li cité capital Praha.

Li Vltava conflue in fluvie Elbe. Li fonte del Vltava es in li montania del Bohemian Forest.

Li Tchekia compositor Bedřich Smetana dedicat al fluvie Vltava su simfonic poema Vltava
Averly Morillo

**Averly Morillo** es un cantatora del Republica Dominican.  Ella nascet ye li 23-im de septembre 2023 in li cité capital del Republica Dominican Santo Domingo e es activ quam cantatora desde li annu 2020. 

Averly Morillo fa cristan musica. Ella ja comensa composir cantas in li etá de 13 annus.

## Discografie
### Albumes
* 2024 Ante Tu Altar (Tour Edition)

### EPs
* 2023 Mas intimo (Acústico) 

## Referenties


## Extern ligamentes
*
Kais Saied

**Kais Saied** (arab: قَيْس سْعَيِّد) es un politico de Tunisia. Il nascet li 22-im de februar 1958 in Tunis e es desde li 23-im de octobre 2019 li presidente de Tunisia. Kais Saied ne es membre de un political partise.

## Personal e professional vive
Kais Saied studiat jurisprudentie al universitá de Tunis e es expert por jure constitutional. Desde li annu 1999 il laborat quam docente por jurisprudentie in pluri universitás in Tunisia. Kais Saied anc laborat por li Arab Liga.

Quam juriste Kais Saied retirat se in li annu 2018.

Kais Saied es maritat con li judico Ichraf Chebil e li cuple have tri infantes.
​

## Political cariera
* 2019 Kais Saied esset electet quam presidente de Tunisia e esset oficialmen desde li 23-im de octobre 2019 presidente de Tunisia.

Li politica de Kais Saied es criticat del oposition, ma anc del extrania quam nedemocratic e autoritativ.
Matthias Miersch

**Matthias Miersch** es un politico de Germania. Il nascet li 19-im de decembre 1968 in Hannover e esset inter li 7-im de octobre 2024 e li 12-im de may 2025 general-secretario del Socialdemocratic Partise de Germania . Matthias Miersch es desde li annu 2005 membre del parlament de Germania e es desde li annu 2015 un del tri presidentes del *parlamentari levul*, quel es li radical levul fraction del Socialdemocratic Partise de Germania. 

## Personal e professional vive
Matthias Miersch studiat jurisprudentie in Hannover. In li annu 1999 il fat su doctoratu in jurisprudentie al universitá de Hannover. Matthias Miersch laborat quam avocate antey il devenit un professional politico in li annu 2005.

Matthias Miersch ne es maritat, ma have un registrat partner.

## Political cariera
* 1990 Matthias Miersch devenit membre del Socialdemocratic Partise de Germania.
* 2005 Matthias Miersch es directmen electet al membre del parlament de Germania por li Socialdemocratic Partise de Germania.
* 2013 Matthias Miersch devenit membre del presidentie del Socialdemocratic Partise de Germania.
* 2009-2019 Matthias Miersch esset presidente del organisation del Socialdemocratic Partise de Germania in li region Hannover.
* 2015 Matthias Miersch un del tri presidentes del *parlamentari levul*, quel es li radical levul fraction del Socialdemocratic Partise de Germania. 
* 2017-2021 Matthias Miersch esset vice-presidente del fraction del Socialdemocratic Partise de Germania in li parlament de Germania.
* 2024 Matthias Miersch devenit ye li 7-im de octobre 2024 general-secretario del Socialdemocratic Partise de Germania quam successor de Kevin Kühnert, qui demissionat pro causes sanitari.
* 2024-2025 Matthias Miersch esset  general-secretario del Socialdemocratic Partise de Germania inter li  7-im de octobre 2024 e 12-im de may 2025.

## Referenties
Alexandr Stoianoglo

**Alexandr Stoianoglo** es un politico de Moldavia. Il nascet li 3-im de junio 1967 in Comrat e esset inter li 29-im de novembre 2019 e li 5-im de octobre 2021 prosecutor general de Moldavia. Alexandr Stoianoglo esset li candidate del Partise del Socialistes del Republica Moldavia por li electiones presidential in li annu 2024, ma ne es membre de ti partise, ma perdit li electiones con 44,5 percentes contra Maia Sandu. Il apartene al gruppe national de gagauzes.

## Vive personal e professional
Alexandr Stoianoglo studiat jurisprudentie in Chișinău. Pos su studies il laborat quam procurator general e avocate. In li octobre 2021 Alexandr Stoianoglo esset arestat pro coruption, ma in li fine absoluet de omni reproches.

Alexandr Stoianoglo es maritat e have du infantes.

## Political cariera
* 2006 Alexandr Stoianoglo candidat quam candidate índependent por li oficie del guvernator del republica autonom Gagauzia e recivet 10,3 percentes.
* 2009-2014 Alexandr Stoianoglo esset membre del parlament de Moldavia por li Democratic Partise de Moldavia.
* 2009-2010 Alexandr Stoianoglo esset un del vice-presidentes del parlament de Moldavia.
* 2015 Alexandr Stoianoglo adandonat li Democratic Partise de Moldavia.
* 2016 Alexandr Stoianoglo candidat quam candidate índependent por li oficie del guvernator del republica autonom Gagauzia e recivet 5,0 percentes.
* 2019-2021 Alexandr Stoianoglo esset esset inter li 29-im de novembre 2019 e li 5-im de octobre 2021 prosecutor general de Moldavia.
* 2021 Alexandr Stoianoglo esset ye li 5-im de octobre 2021 arestat pro coruption por 72 hores, ma in li fine absoluet de omni reproches.
* 2024 Alexandr Stoianoglo esset li candidate del Partise del Socialistes del Republica Moldavia por li electiones presidential in li annu 2024 sin esser un membre del partise. Il recivet 26,0 percentes in li unesim rond del electiones presidential ye li 20-im de octobre 2024 e finit ye li rang 2. Alexandr Stoianoglo perdit in li duesim con 44,7 percentes contra Maia Sandu.
Bidzina Ivanishvili

**Bidzina Ivanishvili** (georgian scrit: ბიძინა ივანიშვილი) es un politico e oligarch de Georgia. Il nascet li 18-im de februar 1956 in Chorvila e esset inter li 25-im de octobre 2012 til 20-im de novembre 2013 li prim-ministre de Georgia, Bidzina Ivanishvili esset li fundator del partise Georgian Reve e esset inter li 12-im de april 2012 e li 15-im den novembre 2013 presidente e inter li 26-im de april 2018 til 11-im de januar 2021 presidente del partise Georgian Reve. Desde li 30-im de decembre 2023 il es li presidente honorari del partise Georgian Reve, quel il controla personalmen desde su fundation.

## Personal e professional vive
Bidzina Ivanishvili comensat studiar ingeniero e economie in Tbilisi. In li annu 1982 Bidzina Ivanishvili continuat e finit li studie de economie in Moscva. Pos su studie il devenit un interprendero successosi. Bidzina Ivanishvili ganiat mult pecunie per activitás economic in bankes e li comercie con crud materies e devenit miliardero. Il habitat in Russia til li annu 2002 e inter 2002 e 2003 in Francia e retornat in li annu 2003 a Georgia.

In li annu 2010 Bidzina Ivanishvili recivet li civitá de Francia. Bidzina Ivanishvili habita in un villa Tbilisi. Il colecte custori ovres de art quam picturas de Pablo Picasso.

Bidzina Ivanishvili es desde li annu 1991 maritat con Ekaterine Khvedelidze e li cuple have quar infantes. Su filio Bera Ivanishvili es in Georgia un cantator e musico famosi. 

## Political cariera
* 2012-2013 Bidzina Ivanishvili esset inter li 12-im de april 2012 e li 15-im den novembre 2013 presidente del partise Georgian Reve.
* 2018-2021 Bidzina Ivanishvili esset  inter li 26-im de april 2018 til 11-im de januar 2021 denov presidente del partise Georgian Reve.
* 2023 Bidzina Ivanishvili devenit ye li 30-im de decembre 2023 presidente honorari del partise Georgian Reve.
* 2024 Bidzina Ivanishvili es tre activ por li electiones parlamentari e suporta bon relationes con Russia e adverti contra li influentie del USA e del [Europan Union]] e atacca in un maniere agressiv li oposition political.
Han Kang

**Han Kang** es un autoressa de Sud-Korea. Ella nascet li 27-im de novembre 1970 in Gwangju e ganiat li Nobel Premie de litteratura in li annu 2024 quam unesim autor de Sud-Korea.

## Personal vive
Han Kang nascet in Gwangju, ma adultijat in li cité capital Seoul. Ella studiat in Seoul korean litteratura.

Han Kang laborat quam jurnalist e docet 2007 e 2018 creativ scrir al Institute de artes de Seoul. Desde li annu 2018 Han Kang es un líber autoressa professional.

## Ovre
Han Kang scrit romanes, novelles, racontas e poemas. Ella ja ganiat mult premies de litteratura til li annu 2024 in quel ella ganiat li Nobel Premie de litteratura. Su unesim max grand successe esset li roman *Li vegetariana* in li annu 2007.

### Bibliografie
Quelc libres de Han Kang:
* 1995 Amore in Yŏsu
* 1998 Nigri cervo
* 2000 Li fructes de mi marita
* 2002 Mi frigid manus
* 2002 Mi nómine es tornasole
* 2003 Li raconta del rubi flor
* 2007 Li vegetariana
* 2010 Li vente suffla, ea
* 2011 Grec témpor
* 2014 Li púer veni
* 2016 Blanc
* 2021 Ne di adío
Shigeru Ishiba

**Shigeru Ishiba** (japanesi: 石破 茂) es un politico de Japan. Il nascet li 4-im de februar 1957 in Tokyo e esset inter li 1-im de octobre 2024  e li 21-im de octobre 2025 li prim-ministre de Japan e inter li 27-im de septembre 2024 til 4-im del octobre 2025 presidente del Liberal Democratic Partise de Japan.

## Vive personal e professional
Shigeru Ishiba studiat jurisprudentie in Tokyo al Universitá de Keiō.

Shigero Ishiba es desde li annu 1983 maritat con Yoshiko Nakamura e li cuple have du infantes.

## Political cariera
* 1986 Shigero Ishiba es electet in li parlament de Japan in li Dom de Representantes.
* 1986-1993 Shigero Ishiba esset membre del Liberal Democratic Partise de Japan.
* 1993-1994 Shigero Ishiba esset membre del Partise del Renovation de Japan.
* 1994-1997 Shigero Ishiba esset membre Partise del Nov Frontiera
* 1997 Shigero Ishiba devenit denov membre del Liberal Democratic Partise de Japan.
* 2002-2004 Ministre del state e director del agentura por defense.
* 2007-2008 Shigero Ishiba esset ministre por defense de Japan.
* 2008-2009 Ministre por agricultura, forest e pisciera.
* 2012-2014 Generalsecretario del Liberal Democratic Partise de Japan.
* 2024 Shigeru Ishiba devenit li presidente del Liberal Democratic Partise de Japan li 27-im de septembre 2024 e li 1-im de octobre 2024 prim-ministre de Japan.
* 2024-2025 Shigerz Ishiba esset inter li 1-im de octobre 2024  e li 21-im de octobre 2025 li prim-ministre de Japan e inter li 27-im de septembre 2024 til 4-im del octobre 2025 presidente del Liberal Democratic Partise de Japan.
Biblioteca

**Biblioteca** es un colection de libres e possibilmen altri materiales e medies, quel es accessibil por su membres e membres del afiliat institutiones por usar les. Bibliotecas es anc li edificie de ti librarium, ma hodie ili anc posse esser un spacie virtual in li internet o ambes.

Li colection de un biblioteca customalmen include materiales printat quam libres, révues, programmas de computator, compact discos, videos e jurnales e sovente on posse usar les in li spacies del biblioteca self. Li usatores posse sovente anc pruntar quelc materiales por usar les in hem.

Biblioteca colecte, ordina, conserva e dispone materiales. Institutiones de education qualmen scola e universitás have su propri bibliotecas.

Persones qui labora professionalmen in bibliotecas es nominat bibliotecarios.
Tobin Bell

**Tobin Bell** o con plen nómine *Joseph Henry Tobin junior*, es un actor de television e cinemá del USA. Il nascet ye li 7-im de august 1942 in New York e devenit famosi per luder li rol del mass-mortator *John Kramer o Jigsaw* in li serie de horror-filmes Saw desde li annu 2004.

Li matre de Tobin Bell es de Anglia. Il studiat liberal artes e jurnalisme e anc li scientie de circumité al universitá de Montclair (New Jersey).

Tobin Bell es activ quam actor desde li annu 1979. Il anc esset activ quam actor de teatre.

Tobin Bell es maritat e have du filios.
Remigijus Žemaitaitis

**Remigijus Žemaitaitis** es un politico de Lituania. Il nascet li 30-im de may 1982 in Šilutė e es desde li 11-im de novembre 2023 fundator e presidente del populist partise Aurora de Nemunas.

## Professional e personal vive
Inter li annus 2000 e 2005 Remigijus Žemaitaitis studiat jurisprudentie in Vilnius. Il laborat pos su studies quam avocate. Desde li annu 2006 Remigijus Žemaitaitis studia economie in Vilnius.

Remigijus Žemaitaitis es maritat con Živilė Žemaitaitienė e li cuple have du infantes

## Political cariera
Til li annu 2020 Remigijus Žemaitaitis esset membre del dextri populist partise Órdine e Justicie.
* 2009-2024 Remigijus Žemaitaitis esset membre del Seimas, quel es li parlament del Lituania.
* 2016-2020 Remigijus Žemaitaitis esset presidente del partise Órdine e Justicie.
* 2018-2019 Remigijus Žemaitaitis esset vice-presidente del parlament de Lituania.
* 2020-2023 Remigijus Žemaitaitis esset membre del partise Libertá de Justicie.
* 2023 Pro anti-semitic comentas in social medies Remigijus Žemaitaitis esset excludet ex li partise  Órdine e Justicie. Pro to Remigijus Žemaitaitis fundat li populist partise Aurora de Nemunas e esset electet quam presidente del partise ye li 11-im de novembre 2023.
* 2024 Remigijus Žemaitaitis candidat por li election presidential de Lituania e recivet 9,28 percentes e finit ye li 4-im rang.

## Politica
Remigijus Žemaitaitis fat diversi comentas disputabil, queles su adversarios interpretat quam anti-semitic.Il anc suporta reintroduction del suplicie in Lituania.
Henryk Sienkiewicz

**Henryk Adam Aleksander Pius Sienkiewicz** esset un autor de Polonia. Il nascet 5-im de may 1846 in Wola Okrzejska e morit ye li 15-im de novembre 1916 in Vevey (Svissia). Henryk Sienkiewicz scrit anc sub li pseudonim *Litwos*. Il ganiat li Nobel Premie de litteratura in li annu 1905. 

## Vive personal e professional
Henryk Sienkiewicz studiat historie e litteratura. Il laborat quam instructor privat. In li annu 1872 Henryk Sienkiewicz publicat su unesim textus in li jurnal *Gazeta Polska*.

Henyrk Sienkiewicz esset maritat trivez. Inter 1881 e 1885 il esset maritat con mit Maria Szetkiewicz, qui morit in li annu 1985. Ti cuple havet du infantes. Inter 1893 e 1895 il esset maritat con Maria Romanowska e in li annu 1903 Henyrk Sinkiewiecz maritat su neva Maria Babska,.

## Ovre
Li maxim famosi ovre de Henryk Sienkiewicz es li roman historic Quo Vadis ex li annu 1896. Il li comense du ovre Henyrk Sienkiewicz esset un representante positivisme polonesi e il scrit mult romanes pri temas del historie de Polonia.

Famosi ovres:
* 1884 Ogniem i mieczem (Con foy e gladie)
* 1886 Potop (Li diluvie)
* 1888 Pan Wołodyjowski 
* 1896 Quo vadis
* 1900 Krzyżacy
Renato Usatîi

**Renato Usatîi** es un politico de Moldavia. Il nascet li 4-im de novembre 1978 in Fălești e es desde li 8-im de februar 2015 li presidente del partise populist Nor Partise. Renato Usatîi esset duvez borgomastro de Bălți e es un candidate por li electiones presidential in li annu 2024. Il es anc un rich e successosi interprendero e es director de un firma in Russia. 

## Personal e professional vive
Renato Usatîi studiat al facultá por extran lingues e litteraturas al universitá de Bălți. Inter 2000 e 2001 Renato Usatîi esset supervisor del aeroportu del cité capital Chișinău. Inter 2002 e 2004 il esset li chef-ingeniero del firma Calea Ferată din Moldova (Moldovan Ferrovia). In li annu 2005 Renato Usatîi emigrat a Russia. In Russia il co-fundat li firma VPN-NT, quel productet equipament por ferrovias e have su sede in Nizhny Novgorod (Russia).

Renato Usatîi esset maritat con Carolina Tampiza e li cuple have du filias.

## Political cariera
* 2014 Renato Usatîi esset electet quam presidente del Repuplican Popul Partise, quel changeat su nómine in li annu 2015 in Nor Partise.
* 2015 Renato Usatîi devenit ye li 8-im de februar 2015 presidente del partise populist Nor Partise.
* 2015-2018  Renato Usatîi esset borgomastro de Bălți.
* 2019-2021 Renato Usatîi esset denov borgomastro de Bălți.
* 2020 Renato Usatîi candidat quam presidente de Moldavia e recivet 16,9 percentes e finit ye li 3-im rang.
* 2024 Renato Usatîi candidat denov quam presidente de Moldavia e recivet 13,8 percentes in li unesim rond del electiones presidential ye li 20-im de octobre 2024 e finit ye li rang 3.

## Politica
Renato Usatîi es por un strett relation de Moldavia con Russia e criticaci contra li Europan Union.
Jan van Aken

**Jan Paul van Aken** es un radical levul politico de Germania. Il nascet li 1-im de may 1961 in Reinbek e es desde li 19-im de octobre 2024 co-presidente del radical levul partise Die Linke con Ines Schwerdtner. Jan van Aken esset membre del parlament de Germania inter 2009 e 2017.

## Personal e professional vive
Jan van Aken studiat biologie in Hamburg. Il ja esset in yun etá radical levul activist political. In li annu 1999 il fundat un organisation ne-guvernal por li interdiction de armes biological. Pro ínlegal actiones contra li transport de jettallia atomic van Aken esset condamnat in li annu 2013 por payar 2250 euros.

Inter 2004 e 2006 Jan van Aken esset inspector por armes biological del Organisation del Unit Nationes. Pos li annu 2017 il laborat por diversi organisationes international e por li Fundation de Rosa Luxemburg, quel apartene al radical levul partise Die Linke.

Jan van Aken es patre de quar infantes.

## Political cariera
* 2009-2017 Jan van Aken esset membre del parlament de Germania por li radical levul partise Die Linke.
* 2012-2013 Jan van Aken esset co-presidente del partise Die Linke.
* 2016-2022 Jan van Aken esset membre del presidentie del partise Die Linke.
* 2024 Jan van Aken esset electet ye li 19-im de octobre 2024 quam co-presidente del partise Die Linke juntmen con Ines Schwerdtner.
Eclesie Ortodox de Ukraina

Li **Eclesie Ortodox de Ukraina** (ukrainian: Православна церква України) es un eclesie cristan in Ukraina. It es un eclesie ortodox quel have li statu de eclesie autocefal. Li Eclesie Ortodox de Ukraina esset fundat in li annu 2018 per li fusion del Eclesie Ukrainian-Ortodox del Patriarchatu Kyiv e li Eclesie Autocefal Ortodox de Ukraina.

Li Patriarch Ecomen de Constantinople concedet ye li 6-im de januar 2019 li autocefalie al Eclesie Ortodox de Ukraina. Til nu tri altri eclesies ortodox ha reconosset li autocefalie del Eclesie Ortodox de Ukraina.

Li metropolit del Eclesie Ortodox de Ukraina es Epiphanius I de Ukraina. Il have li titul *Metropolit de Kyiv e del tot Ukraina*. Li sede del [Eclesie Ortodox de Ukraina es li Monastere de Sant Michael in Kiev.

Li Eclesie Ortodox de Ukraina have 62 epíscopes e 6185 parocias e 71 monasteres e conventus.

## Politica
Li Eclesie Ortodox de Ukraina suporta un national e índependent Ukraina.